
i.Owre kynge went forth to Nor - man - dy 
z.He sette a segebe sothe for to say, 

3. Than went oure kynge with alle his oste 

my3t of chy - ual - ry, Ther God for hym wrought mervelus - ly; Wher- 
tourne with ryal a - ray; pat toune he won and made a fray pat 

Deo gracias Anglia 
Redde pro victoria 



Owre kynge went forth to Normandy 
With grace and ray^t of chyualry; 
Ther God for hym wrought mervelusly; 
Wherfore Englonde may calle and cry, 
'Deo gracias' 



Deo gracias Anglia 
Redde pro victoria 



He sette a sege pe sothe for to say, 
To Harfiu tourne with ryal aray; 
pat toune he won and made a fray 
Pat fraunce shal rywe tyl domesday; 
'Deo gratias' 

Deo gracias Anglia 
Redde pro victoria 

Than went oure kynge with alle his oste 

Thorwe Fraunce, for alle pe Freshe boste; 

He spared no drede of lest ne moste 

Tyl he come to Agincourt coste; 

'Deo gracias' 



Deo gracias Anglia 
Redde pro victoria 

Than, for soth, pat kny3t comely, 
In Agincourt feld he fau3t manly; 
Thorw grace of God most my3ty 
He had bothe pe feld and pe victory; 
'Deo gracias' 



Deo gracias Anglia 
bro victoria 

There dukys and erlys, lorde and barone 
Were take and slayne, and pat wel sone, 
And summe were ladde into Lundone 
With ioye and merthe and grete renone; 
'Deo gracias' 

Deo gracias Anglia 
Redde pro victoria 



Now gracious God he saue oure kynge, 
His peple and alle his wel wyllynge; 
3ef hym gode lyfe and gode endynge, 
Pat we with merth mowe sauely synge; 
'Deo gracias' 



Deo gracias Anglia 
Redde pro victoria 



